PATVIRTINTA

Vilniaus Justiniškių vaikų ir jaunimo

Klubo l. e. p. direktoriaus

2021 m. birželio 14 d.

Įsakymu Nr. V-3

**BIUDŽETINĖS ĮSTAIGOS VILNIAUS JUSTINIŠKIŲ VAIKŲ IR JAUNIMO KLUBO REORGANIZAVIMO SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Biudžetinės įstaigos Vilniaus Justiniškių vaikų ir jaunimo klubo reorganizavimo sąlygų aprašas nustato Vilniaus Justiniškių vaikų ir jaunimo klubo reorganizavimo sąlygas.

2. Šis sąlygų aprašas parengtas vadovaujantis Lietuvos Respublikos civilinio kodekso   
2.97 straipsnio 3 dalimi, Lietuvos Respublikos biudžetinių įstaigų įstatymo 14 straipsniu ir Vilniaus miesto savivaldybės tarybos 2021 m. gegužės 12 d. sprendimu Nr. 1-959 „Dėl sutikimo reorganizuoti BĮ Vilniaus Justiniškių vaikų ir jaunimo klubą“.

**II SKYRIUS**

**REORGANIZUOJAMos IR REORGANIZAvime DALYVAUJANČIOS**

**ĮSTAIGos DUOMENYS**

3. Reorganizuojamas juridinis asmuo:

3.1. įstaigos pavadinimas – Vilniaus Justiniškių vaikų ir jaunimo klubas;

3.2. teisinė forma –biudžetinė įstaiga;

3.3. įstaigos buveinė – Justiniškių g. 62A, Vilnius;

3.4. įstaigos kodas – 191664236;

3.5. registras – duomenys apie įstaigą kaupiami Lietuvos Respublikos juridinių asmenų registre.

4. Reorganizavime dalyvaujantis juridinis asmuo:

4.1. įstaigos pavadinimas – Vilniaus vaikų ir jaunimo klubas „Lakštingala“;

4.2. teisinė forma –biudžetinė įstaiga;

4.3. įstaigos buveinė – Architektų g. 224-64, Vilnius;

4.4. įstaigos kodas – 191663515;

4.5. registras – duomenys apie įstaigą kaupiami Lietuvos Respublikos juridinių asmenų registre.

**III SKYRIUS**

**REORGANIZAVIMO BŪDAS, TIKSLAS, PAGRINDIMAS IR PO REORGANIZAVIMO VEIKSIANČIos ĮSTAIGos TEISES IR PAREIGAS ĮGYVENDINANTI INSTITUCIJA**

5. Reorganizavimo būdas: Vilniaus Justiniškių vaikų ir jaunimo klubas reorganizuojamas , prijungiant jį kaip skyrių prie Vilniaus vaikų ir jaunimo klubo ,,Lakštingala“ ir perduodant Vilniaus vaikų ir jaunimo klubui ,,Lakštingala“ Vilniaus Justiniškių vaikų ir jaunimo klubo teises ir pareigas, joms vykdyti reikalingą turtą ir archyvą iki 2021 m. rugsėjo 30 d. pagal perdavimo ir priėmimo aktus.

6. Po reorganizavimo pasibaigianti biudžetinė įstaiga – savo veiklą baigs Vilniaus Justiniškių vaikų ir jaunimo klubas .

7. Po reorganizavimo veiksianti biudžetinė įstaiga – Vilniaus vaikų ir jaunimo klubas „Lakštingala“. Vilniaus vaikų ir jaunimo klubas „Lakštingala“ turės Vilniaus vaikų ir jaunimo klubo „Lakštingala“ Justiniškių skyrių. Vilniaus vaikų ir jaunimo klubas „Lakštingala“ ir Vilniaus vaikų ir jaunimo klubo „Lakštingala“ Justiniškių skyrius teiks vaikų bendrąsias kompetencijas lavinančias ir visapusišką dalyvavimą bendruomenėje bei socialinę įtrauktį skatinančias neformaliojo vaikų švietimo paslaugas Lazdynų, Justiniškių ir aplinkiniuose rajonuose.

8. Reorganizavimo tikslas – gerinti neformaliojo vaikų švietimo paslaugų kokybę, optimizuoti įstaigų administravimą ir užtikrinti racionalų lėšų panaudojimą.

9. Reorganizavimo pagrindimas: Vilniaus Justiniškių vaikų ir jaunimo klubo reorganizavimas prijungimo būdu suteiks tinkamas sąlygas neformaliojo vaikų švietimo paslaugų kokybei gerinti, bus optimizuotas įstaigų administravimas ir užtikrintas racionalus lėšų panaudojimas.

10. Po reorganizavimo biudžetinės įstaigos Vilniaus vaikų ir jaunimo klubo „Lakštingala“ savininko teises ir pareigas įgyvendins Vilniaus miesto savivaldybės taryba.

**IV SKYRIUS**

**REORGANIZAVIMO ETAPAI IR LAIKAS**

11. L. e. p. Vilniaus Justiniškių vaikų ir jaunimo klubo ir Vilniaus vaikų ir jaunimo klubo „Lakštingala“ direktoriai turi atlikti šiuos darbus:

11.1. parengti skelbimo tekstą ir vieną kartą viešai paskelbti apie reorganizavimo sąlygų aprašo parengimą Valstybės įmonės Registrų centro elektroniniame leidinyje „Juridinių asmenų vieši pranešimai“. Nuo viešo paskelbimo apie biudžetinės įstaigos reorganizavimo sąlygų aprašo parengimą dienos Vilniaus Justiniškių vaikų ir jaunimo klubas įgyja reorganizuojamos biudžetinės įstaigos statusą, o Vilniaus vaikų ir jaunimo klubas ,,Lakštingala“ – dalyvaujančios reorganizavime biudžetinės įstaigos statusą;

11.2. ne vėliau kaip pirmą viešo paskelbimo apie reorganizavimo sąlygų aprašo parengimą dieną pateikti Lietuvos Respublikos juridinių asmenų registrui Vilniaus Justiniškių vaikų ir jaunimo klubo reorganizavimo sąlygų aprašą.

11.3. pranešti raštu visiems kreditoriams apie reorganizavimo sąlygų aprašo parengimą;

11.4. Lietuvos Respublikos darbo kodekso nustatyta tvarka pranešti darbuotojams apie darbo santykių pasikeitimą.

12. Vilniaus vaikų ir jaunimo klubo „Lakštingala“ direktorius iki 2021 m. rugsėjo 30 d. turi pateikti Lietuvos Respublikos juridinių asmenų registrui prašymą įregistruoti pakeistus Vilniaus vaikų ir jaunimo klubo „Lakštingala“ nuostatus.

13. L. e. p. Vilniaus Justiniškių vaikų ir jaunimo klubo direktorius turi atlikti šiuos darbus:

13.1. teisės aktų nustatyta tvarka pateikti Lietuvos Respublikos juridinių asmenų registrui Vilniaus miesto savivaldybės tarybos sprendimą dėl Vilniaus Justiniškių vaikų ir jaunimo klubo reorganizavimo ;

13.2. iki 2021 m. rugsėjo 30 d. pateikti Lietuvos Respublikos juridinių asmenų registrui prašymą išregistruoti biudžetinę įstaigą Vilniaus Justiniškių vaikų ir jaunimo klubą.;

13.3. teisės aktų nustatyta tvarka sunaikinti Vilniaus Justiniškių vaikų ir jaunimo klubo herbinį antspaudą ir spaudus, išregistravus įstaigą iš Lietuvos Respublikos juridinių asmenų registro.

14. Per 10 darbo dienų nuo Vilniaus miesto savivaldybės tarybos sprendimo dėl Vilniaus Justiniškių vaikų ir jaunimo klubo reorganizavimo priėmimo sudaroma Vilniaus Justiniškių vaikų ir jaunimo klubo reorganizavimo komisija.

15. Iki 2021 m. rugsėjo 30 d., sudaromas ir patvirtinamas Vilniaus vaikų ir jaunimo klubo ,,Lakštingala“ pareigybių sąrašas.

16. Vilniaus Justiniškių vaikų ir jaunimo klubo darbuotojams nuo 2021 m. spalio 1d., siūloma eiti pareigas Vilniaus vaikų ir jaunimo klube ,,Lakštingala“ pagal patvirtintą pareigybių sąrašą. Nesutarus dėl darbo santykių tęsimo Vilniaus vaikų ir jaunimo klube ,,Lakštingala“, darbo sutartys nutraukiamos Lietuvos Respublikos darbo kodekso nustatyta tvarka.

17. BĮ Vilniaus Justiniškių vaikų ir jaunimo klubo ir BĮ Vilniaus vaikų ir jaunimo klubo ,,Lakštingala“ buhalterinę apskaitą, finansines ataskaitas, darbo užmokestį, kitų išmokų mokėjimą atliks BĮ Biudžetinių įstaigų buhalterinė apskaita.

18. Reorganizavimo pabaiga – pakeistų Vilniaus vaikų ir jaunimo klubo „Lakštingala“ nuostatų įregistravimas Lietuvos Respublikos juridinių asmenų registre. Vilniaus Justiniškių vaikų ir jaunimo klubo reorganizavimas turi būti baigtas 2021 m. rugsėjo 30 d.

19. Reorganizuotos biudžetinės įstaigos pabaiga – Vilniaus Justiniškių vaikų ir jaunimo klubas baigia savo veiklą nuo jo išregistravimo iš Lietuvos Respublikos juridinių asmenų registro dienos.

20. Vilniaus Justiniškių vaikų ir jaunimo klubo herbinis antspaudas ir spaudai sunaikinami po to, kai įstaiga išregistruojama iš Lietuvos Respublikos juridinių asmenų registro Lietuvos Respublikos įstatymų nustatyta tvarka.

21. BĮ Vilniaus Justiniškių vaikų ir jaunimo klubo teisės ir pareigos (įskaitant nesumokėtas į Valstybinio socialinio draudimo fondo biudžetą, taip pat mokesčių administravimo pareigūnų ir kitų valstybės institucijų apskaičiuotas sumas, tarp jų baudas ir delspinigius, apskaičiuotus po BĮ Vilniaus Justiniškių vaikų ir jaunimo klubo išregistravimo) perduodamos BĮ Vilniaus vaikų ir jaunimo klubui ,,Lakštingala“ nuo turto ir dokumentų perdavimo ir priėmimo akto pasirašymo dienos.

22. BĮ Vilniaus Justiniškių vaikų ir jaunimo klubo turto ir dokumentų perdavimo aktus pasirašo l. e. p. BĮ Vilniaus Justiniškių vaikų ir jaunimo klubo direktorius ar jo įgaliotas asmuo savininko nustatyta tvarka.

23. BĮ Vilniaus vaikų ir jaunimo klubo ,,Lakštingala“ direktorius ar jo įgaliotas asmuo priima BĮ Vilniaus Justiniškių vaikų ir jaunimo klubo turtą ir dokumentus savininko nustatyta tvarka.

24. BĮ Vilniaus Justiniškių vaikų ir jaunimo klubo turtas inventorizuojamas vadovaujantis Inventorizacijos taisyklėmis, patvirtintomis Lietuvos Respublikos Vyriausybės 1999 m. birželio 3 d. nutarimu Nr. 719 ,,Dėl Inventorizacijos taisyklių patvirtinimo“, pagal sprendimo reorganizuoti BĮ Vilniaus Justiniškių vaikų ir jaunimo klubą priėmimo dienos būklę.

25. Prijungus BĮ Vilniaus Justiniškių vaikų ir jaunimo klubą Vilniaus vaikų ir jaunimo klubo „Lakštingala“ buveinė - Architektų g. 224-64, Vilnius, Vilniaus vaikų ir jaunimo klubo „Lakštingala“ skyriaus adresas - Justiniškių g. 62A.

**V SKYRIUS**

**REORGANIZUOJAMų ĮSTAIGų UŽDAVINIAI IR FUNKCIJOS**

26. Vilniaus Justiniškių vaikų ir jaunimo klubo reorganizavimo metu užtikrinamas nepertraukiamas uždavinių ir funkcijų, nustatytų Lietuvos Respublikos socialinių paslaugų įstatyme, Lietuvos Respublikos Švietimo įstatyme, kituose teisės aktuose ir įstaigos nuostatuose vykdymas.

27. L. e. p. Vilniaus Justiniškių vaikų ir jaunimo direktorius ir Vilniaus vaikų ir jaunimo klubo ,,Lakštingala“ direktorius, įpareigojami užtikrinti minimalias reorganizavimo sąnaudas, įgyvendinamų uždavinių ir vykdomų funkcijų tęstinumą, sudaryti tik tuos sandorius, kurie būtini įstaigų veiklai užtikrinti iki jų reorganizavimo pabaigos.

**VI SKYRIUS**

**ĮSTAIGOS REORGANIZAVIMO KOMISIJOS TEISĖS IR PAREIGOS REORGANIZAVIMO METU**

28. Vilniaus Justiniškių vaikų ir jaunimo klubo reorganizavimo komisija reorganizavimo metu turi teisę:

28.1. rengti teisės aktų, susijusių su įstaigos reorganizavimu, projektus;

28.2. gauti ir teikti informaciją apie veiklą, susijusią su įstaigos reorganizavimu;

28.3. spręsti visus kitus klausimus, susijusius su įstaigos reorganizavimu.

Vilniaus Justiniškių vaikų ir

jaunimo klubo l. e. p. direktorė Larisa Vabals

Vilniaus vaikų ir jaunimo klubo Larisa Vabals

,,Lakštingala“ direktorė